Упркос притисцима Елизабета се никада није удала. Најближе је била браку 1579. и 1581. године, када је била прошена од стране Френсиса, војводе од Аноја, који је био најмлађи син Анрија -{II}- од Француске и Катарине Медичи. Упркос сталним молбама владе да се уда, влада је убеђивала Елизабету да се не уда за француског принца; његова мајка Катарина Медичи била је сумњичена да је директно одговорна за маскар познат као Вартоломејска ноћ који се десио 1572. године и када је побијено неколико хиљада француских протестаната - хугенота. Елизабета није желела да направи исту грешку као што је направила њена сестра када се удала за Филипа -{II}- од Шпаније и зато одбија војводу од Аноја. Елизабета је знала да је наставак лозе Тјудор немогућ, 1581. године имала је 48 година и више није могла остати трудна.